GiliGold/VAD_KnessetCorpus huggingface dataset:
<רות דיין מדר: היום הארגז ב-1 בספטמבר נקי ואחרי חודשיים הוא לא נקי.
יפעת שאשא ביטון: אבל זה מה שאמרתי.
יפעת שאשא ביטון: אחרי שבוע הוא לא נקי.
<רות דיין מדר: אז זה לא רלוונטי.
<עדי מן: אבל מה הרשות עושה עם זה?
<רות דיין מדר: מה זה מה הרשות עושה עם זה?
<רות דיין מדר: מה את רוצה, שהיא תעסיק לך פקח כל היום ותזיז כל חתול?
יפעת שאשא ביטון: רות, אני דיברתי קודם לא על חודשיים אחרי, על שבוע אחרי, אבל לפחות אחר כך לא יוכלו לבוא בטענות לזה שהחול מוזנח, כי בואי נודה על האמת, יש הרבה מאוד רשויות שהחול מוזנח.
יפעת שאשא ביטון: אני הייתי ברשות כזו שבשביל להחליף את החול, את הנשמה היה צריך להוציא, באמת אני אומרת, והמצב שלנו עוד הרבה יותר טוב מרשויות אחרות, אז בואו נעשה את זה מסודר.
יפעת שאשא ביטון: אם אנחנו כבר הולכים לתהליך שאנחנו מבקשים הסדרה, בואו נעשה את זה מסודר.
<רות דיין מדר: אבל זה בדיוק מה שנעשה.
<רות דיין מדר: ישבו משרד הבריאות יחד עם משרד החינוך, יחד עם השלטון המקומי ואמרו, בואו נעשה סדר, שיצאו הנחיות ברורות לרשויות המקומיות, הגננת תדע מה נדרש ממנה, יהיה תהליך של למידה.
<רות דיין מדר: היא עצמה תעבור את התהליך, כי מי שצריכה לעשות את זה בסופו של יום זו הגננת והסייעת.
יפעת שאשא ביטון: המודעות פה היא מאוד חשובה.
<רות דיין מדר: זה שהפיקוח הראשוני זה של הרשות המקומית ואחר כך משרד החינוך כרגולטור ומשרד הבריאות כרגולטור, אלה מה שנקרא מסננות נוספות, אבל האחריות לחינוך, לגננת ולסייעת, זה התהליך הראשוני ואם זה ייעשה, הרבה מאוד יחסך לאחר מכן.
<רות דיין מדר: הגננת והסייעת הן עובדות של משרד החינוך והרשות המקומית והן מחויבות לבצע את כל מה שנדרש.
יפעת שאשא ביטון: רות, אני מסכימה איתך, הנושא הוא של מודעות, הנושא הוא התחזוקה השוטפת, אבל יחד עם כל זאת אנחנו יודעים שיש דברים שאם אנחנו יכולים, אנחנו כרשויות מפקחות, משרד החינוך וגם אתם כמרכז שלטון מקומי יכולים לפקח על התהליכים שנעשים.
יפעת שאשא ביטון: אין שום סיבה שזה לא יהיה, במיוחד שאנחנו יודעים שמדובר באמת במשהו שהוא כלום, לשים שם מסמך של "נבדק" בתחילת שנה, כל מה שהם בודקים, מקורות מים, חול, חשמל, כל הדברים האלה, לדעת שזה נבדק.
יפעת שאשא ביטון: אני חושבת שזה חשוב וזה חשוב לכולם גם לצורך בקרה.
יפעת שאשא ביטון: זה שבשוטף וביום-יום הגננות צריכות לעשות את זה, זה שלהן, אין שאלה בכלל.
יפעת שאשא ביטון: אנחנו נגענו גם בזה, אבל אין שום סיבה שתמיד השלטון המקומי איפשהו לא נמצא שם בתוך התהליך, ואני אומרת לך מתוך זה שהייתי שם, הם יעשו את זה באהבה ובקלות, אז הם יודעים שכשהם סיימו את הביקור, הם ממלאים דף ושמים את זה שם.
יפעת שאשא ביטון: אני מסכמת רק לפרוטוקול.
יפעת שאשא ביטון: קודם כול אני מודה למשרד החינוך.
יפעת שאשא ביטון: אני מברכת על משולש ההסכמה של שלטון מקומי, בריאות וחינוך.
יפעת שאשא ביטון: אני מבקשת ממשרד החינוך לפקח דרך גננות וצוותי הגן.
יפעת שאשא ביטון: יש מפקחת לכל אשכול גנים או קבוצות גנים, לקבל דיווח חתום על ידי הרשות המקומית שאכן נעשו הבקרות המתאימות ואז לא יבואו ויגידו שיש רשויות שלא נעשה אף פעם.
יפעת שאשא ביטון: אני דורשת מהרווחה לאמץ את החוזר שנכתב כאן על ידי משרד החינוך, בריאות ושלטון מקומי וליישם את זה גם במעונות שלכם.
יפעת שאשא ביטון: משרד הבריאות, על סוגיה של דגימות חול ואיך הם מפקחים.
יפעת שאשא ביטון: אני מבקשת מהם דיווח כתוב.
יפעת שאשא ביטון: הם לא נכחו בדיון, אז שיגישו לנו את זה בצורה כתובה.
יפעת שאשא ביטון: מכון התקנים, המשולש שנוצר, שדיברנו עליו, קידום התקן בחול.
יפעת שאשא ביטון: אנחנו נבקש גם לדעת סטטוס כל פרק זמן על מנת שנוכל לעקוב.
יפעת שאשא ביטון: אני מבקשת שמשרד החינוך ייתן את דעתו על פיקוח כל מצע שנמצא בגן, גם החול ההיקפי, גם אם זה מצע אחר, דשא סינטטי אם החליטו לשים, משטח גומי אם החליטו לשים, ואם יש חול היקפי, שיהיה גידור מתאים על מנת למנוע כניסה של בעלי חיים, זאת אומרת, כל בחירה שנעשית בתוך הגן, שאנחנו נדע שאנחנו מסוגלים לבקר ולפקח אותה מהתחלה ועד הסוף.
יפעת שאשא ביטון: אגב, סוגיית התקציב.
יפעת שאשא ביטון: רשות מקומית מקבלת תקצוב להחלפה של חול, נכון?
יפעת שאשא ביטון: איך זה הולך?
<רותם זהבי: היא מקבלת סיוע לקראת הקיץ, מה שנקרא שיפוצי קיץ.
יפעת שאשא ביטון: ובתוך זה היא צריכה להכניס את זה.
<רותם זהבי: זה 53 מיליון - - -
יפעת שאשא ביטון: ברגע שזה יוצא בנוהל ובחוזר מנכ"ל, הם חייבים להחליף את החול פעם בשנה, נכון?
יפעת שאשא ביטון: לא וולונטרי.
<קריאה: בארגז החול.
יפעת שאשא ביטון: אוקי, זה מה שהיה חשוב לי לדעת.
יפעת שאשא ביטון: אני מתכבדת לפתוח את דיון הוועדה בנושא של דיונים מהירים שהוגשו, על ידי חבר הכנסת עודד פורר, בנוגע להעברת תכנים מיניים בשיעור לילדי כיתה ה', העברת תכנים מיניים בשיעור לילדי כיתה ה' של חברת הכנסת יפעת שאשא-ביטון, אנוכי, מחדל המורים המחליפים בבתי הספר, של חברת הכנסת עליזה לביא, ומחדל המורים המחליפים במערכת החינוך, של חברת הכנסת איילת נחמיאס ורבין.
יפעת שאשא ביטון: קשה להגיע לנושא דיון כזה בלי להתייחס גם לאירועי השבוע האחרון וסיפור תלמה ילין.
יפעת שאשא ביטון: זאת אומרת אם אנחנו מתייחסים כאן למחדל שנעשה על ידי מורים מחליפים אז אנחנו מגלים שהדופי הוא לא רק במורים מחליפים, אלא גם קשה לנו מאוד לעקוב אחר מורים שהם קיימים במערכת, אפילו מוערכים במערכת, עם ותק במערכת.
יפעת שאשא ביטון: ואני מוכרחה לומר לכם, הסיפור של תלמה ילין זה סיפור שלא הפתיע אותי, צמרר אותי מאוד, אבל לא הפתיע אותי.
יפעת שאשא ביטון: הגיעו לשולחננו מספר סיפורים דומים מבתי ספר אחרים ואני אומר לכם שהמאפיינים של כל הסיפורים הם אותם מאפיינים.
יפעת שאשא ביטון: מורה שהוא נערץ, שהוא מוערך, שההורים מוכנים להילחם עליו, הם מגיעים יחד איתו כדי להגן עליו במשרד החינוך והתוצאה היא שמשרד החינוך אומר 'מה אתם רוצים?
יפעת שאשא ביטון: תראו איך אוהבים את המורה הזה, לא יכול להיות שבאמת קרה כאן משהו'.
יפעת שאשא ביטון: ופגשתי את זה פעם אחת ופגשתי את זה פעם שנייה, כשהם יודעים שיש תלונות על הטרדות מיניות בגין אותם המורים ובמקרה הכי הכי טוב שאנחנו נפגוש את זה, המורה מועבר לבית ספר אחר.
יפעת שאשא ביטון: ואנחנו כאן כדי שנראה איך אנחנו, פעם אחת, מתמודדים עם התופעה הזאת ועם מה שקרה בימים האחרונים, ופעם שנייה, יוצרים לשם שינוי מערכת חינוך מוגנת עבור הילדים שלנו.
יפעת שאשא ביטון: לא יכול להיות שהבנים והבנות שלנו יגיעו לבתי הספר, למקום שאמור לתת להם את מרב ההגנה וייפגעו שם, בין כותלי בית הספר וגם אחר כך, על חלק מהדברים ינסו לתת לגיטימציה, כי הם מצדיקים - - - אנחנו שמענו בסיפורים האחרונים שהצדיקו את הקשרים בין מורה לבין ילדה בת 18, זה לגיטימי וזה בסדר, קשרים שהם כן היו עם יחסי מין או בלי יחסי מין.
יפעת שאשא ביטון: מנסים, אתם יודעים, לתת כל מיני הצדקות.
יפעת שאשא ביטון: חברים, אנחנו פה כדי לבלום את הסיפור הזה ואנחנו חייבים את כל מי שיושב סביב השולחן כשותף שלנו לפעולה הזאת.
יפעת שאשא ביטון: חברת הכנסת עליזה לביא וחבר הכנסת עודד פורר, אתם רוצים בפתיחת הדיון?
עודד פורר: אני אפתח.
עודד פורר: ראשית תודה רבה.
עודד פורר: אני ביקשתי את הדיון הזה כדיון מהיר אחרי כמובן המקרה המזעזע, אני חושב שהוא אירע באחד המושבים, שמורה מחליף לילדים בכיתה ה' החליט שהוא מעביר שיעור חינוך מיני, אגב, לפי איך שהוא רואה את זה, לפחות לפי התיאורים שקראנו בעיתון, כולל המחשה וכיוצא באלה.
עודד פורר: זה מצטרף בסוף לעובדה שנראה כאילו משרד החינוך מתייחס למורים כבייביסיטר וכשמתייחסים למורים כבייביסיטר אז סוגרים חורים, שמים איזה מורה איפה שהוא, צריך, לא צריך, אנחנו צריכים למלא את החלל.
עודד פורר: הסיפור הזה הוא מזעזע, קודם כל מבחינת השליטה שיש בבית הספר.
עודד פורר: מה, לא יודעים מה הולך?
עודד פורר: מורה מחליף נכנס לכיתה, בין אם הוא מורה עם תעודת הוראה ובין אם הוא לא עם תעודת הוראה, או אני לא יודע באיזה סיטואציה, אף אחד לא יודע מה הוא הולך ללמד שם?
עודד פורר: אף אחד לא יודע מה התכנים שהוא הולך להעביר מול הכיתה?
עודד פורר: המקרה הזה נחשף בסוף כשאחד הילדים סיפר כמובן להורים, כמשיח לפי תומו מה היה לו, זה לא שבית הספר חשף את הסיפור הזה.
עודד פורר: הפעם השנייה היא בכלל איך בנויה כל המערכת הזו, גם מבחינת מספר המורים שהיא מחזיקה, כדי לייצר את המנגנון הזה של מורים מחליפים.
עודד פורר: הרי ברור לחלוטין שזה מנגנון נדרש בכל בית ספר, אי אפשר להחזיק את בית הספר בלי איזה שהוא סדר כוחות שיודעים שיש גם מורים ש - - -
יפעת שאשא ביטון: מערך שנותן גיבוי.
עודד פורר: התפקיד שלהם לתת גיבוי והם גם צריכים להיות מורים שמוכשרים לעמוד מול כיתה, שעברו את כל הבדיקות, את כל המסננים שעוברים מורים לפני שנכנסים לעמוד מול כיתה.
עודד פורר: אני חושב שזה אולי הדבר, אם אנחנו יכולים לצאת עם איזה שהוא משהו בסיכום הוועדה הזו, גברתי, זה בדיוק להיכנס לנושא הזה, איך בונים כוח אדם כזה שיודע לתת גיבוי, מה ההכשרה שלו, מה המינימום, כדי להכניס מורה מחליף לכיתה ושמשרד החינוך יפסיק להסתכל על המורים כאילו הם איזה בייביסיטר.
יפעת שאשא ביטון: תודה רבה, חבר הכנסת עודד פורר.
עליזה לביא: קודם כל אני רוצה להגיד שיש מורים מעולים במדינת ישראל וחבל שהמקרים - -
יפעת שאשא ביטון: והם הרוב.
עודד פורר: הרוב המכריע.
עליזה לביא: - - הללו מטילים את הדופי ואת הכאב ואת מורת הרוח.
עליזה לביא: אני חושבת שכל מי שיושב פה סביב השולחן מסכים, אנחנו לא בוויכוח בכלל, המורים במדינת ישראל הם מורים טובים, הם מורים מעולים.
עליזה לביא: רק במוצאי שבת הייתי בשבעה אצל חברה, אני פתאום רואה אותה עם ווטסאפ, היא מתכתבת עם התלמידים שלה, כי אם היא לא תעיר אותם אז הם לא יגיעו לבית הספר והם לא ילמדו 5 יחידות מתמטיקה.
עליזה לביא: היא מנהלת מחוז מרכז של משרד החינוך במתמטיקה והקפיצה שם בזכותה מדהימה, ובזכות כל המערכת.
עליזה לביא: אין לי מילים.
עליזה לביא: אני רק עמדתי עם דמעות בעיניים ואמרתי 'וואו, איזו עבודת קודש את עושה'.
עליזה לביא: היא מעירה את התלמידים שלה, אחרת אף אחד לא מעיר אותם בבתים שלהם.
עליזה לביא: באמת אין לי מילים, יש מורים מדהימים.
עליזה לביא: מצד שני, איך יכול להיות שאנחנו נחשפים לעוד ועוד חוליים של המערכת, בכל מה שקשור למורים מחליפים?
עליזה לביא: זה לא יעלה על הדעת.
עליזה לביא: גברתי פתחה והציגה ואתה ממשיך ואנחנו רואים חדשות לבקרים עוד סיפור של הטרדה מינית ועוד סיפור של חוסר גבולות והמשותף כמעט תמיד לכולם זה - -
עודד פורר: מורה מחליף פדופיל?
עליזה לביא: - - שאין מורים מחליפים.
עליזה לביא: מה עם החוק שלך?
עליזה לביא: אתה קואליציה, מה עם החוק של רשימת פדופילים?
עליזה לביא: איך יכול להיות - - -
עודד פורר: יפעת הגישה גם היא את אותו חוק.
עליזה לביא: אני גם רציתי להגיש, אבל אמרתי - - -
עודד פורר: משרד המשפטים התנגד וגם המשטרה.
עליזה לביא: אבל זה לא בסדר כי החוק הזה - - - אני כבר מהכנסת הקודמת עובדת על החוק הזה.
עליזה לביא: אני למדתי איך זה עובד בארצות הברית ובארצות הברית החוק הזה מיושם והוא נגיש ומונגש ולא יעלה על הדעת שרשימות של פדופילים ובטח של מורים או של כאלה שמתיימרים לעסוק בהוראה ואין ידע ואין מענה והפתרון הוא להעביר אותם למקום אחר.
עליזה לביא: מה, במקום אחר אין ילדים?
עליזה לביא: איזה מין שערורייה זאת?
עליזה לביא: אז אני רוצה להפנות כמה שאלות למשרד החינוך, גברתי.
עליזה לביא: אחרי הברכות והמילים הטובות שיש למערכת, קודם כל איך זה יכול להיות שזה מתרחש בבתי הספר, מה אתם עושים כשהדברים האלה קורים?
עליזה לביא: השאלה השנייה, מה הצעדים המידיים שאתם החלטתם שאתם עושים, היה דיון?
עליזה לביא: האם יצא חוזר מנכ"ל ברור, בהיר, מנומק, מסביר, עם כלים למערכת, מה אנחנו עושים כדי גם להתמודד עם התופעה הרעה והחולה הזאת?
עליזה לביא: וגם מה הם הקריטריונים לכניסה של מורה מחליף?
עליזה לביא: אני מזכירה לך, חברתי, שאני הגשתי הצעת חוק, שעברה בקריאה טרומית, שנועדה להשלים את החסר למוסדות רלוונטיים ולהטיל את האחריות על משטרת ישראל בנושא המידע בהעברת עברייני מין, כל מה שקשור בחוק של מניעת העסקת עברייני מין במוסדות מסוימים.
עליזה לביא: החוק הזה, יחד עם החוק הזה שאתם צריכים להעביר אותו, אני רואה שהמערכת לא מתפקדת, אנחנו חייבים להעביר פה בחקיקה ולראות איך אנחנו עושים את זה בצורה נכונה.
עליזה לביא: לא יכול להיות שכל יום נפגעים עוד ילדים ועוד ילדות במערכת החינוך.
עליזה לביא: אנחנו לוקחים אותם למרחב שהיה אמור להיות הכי בטוח, הכי מגן, הכי מסייע, מבנה אותם לחיים בריאים, טובים ונורמליים ומקבלים ילדים פגועים, מקבלים בחזרה ילדים פגועים.
עליזה לביא: אז במו ידינו אנחנו הורסים את העתיד של הילדים שלנו?
עליזה לביא: וגברתי, אני מבקשת ממך, עוד לפני שנקבל את התשובות מאנשי המשרד שבהמשך לדיון הזה יהיה דיון נוסף אצלך בוועדה.
יפעת שאשא ביטון: לפני שאני מעבירה את רשות הדיבור למשרד החינוך אני מוכרחה לחזור ולומר, לא רק בגלל האירועים האחרונים, אלא גם בגלל מקרים אחרים שאנחנו מטפלים בהם, לצערי הרב החולה הרעה היא לא רק במורים מחליפים, אנחנו פוגשים את זה גם במורים שהם חלק מהמערכת.
יפעת שאשא ביטון: נציגי משרד החינוך שיושבים כאן מכירים את המקרה של מורה שהגיע מידע לגבי הטרדות מיניות שהיו כלפיו וגם שם פגשנו מורה מאוד מוערך ומאוד נערץ, אבל אני רוצה לומר לכם, אני אגיד את זה אפילו בשפה שאולי לא מתאימה לוועדה, ההתאבדות שהייתה להורים כלפי אותו מורה החשידה כשלעצמה.
עליזה לביא: את מדברת על המקרה הוא ש - - -
יפעת שאשא ביטון: כן, של איש צבא שהיה בבית ספר אחד, אחר כך עבר לבית ספר אחר, משום מה גם במקרה אחר, אני תיכף אציין בכלל על עובדים אחרים, שהם גם לא מורים בתוך המערכת - - -
עודד פורר: ההורים הגנו עליו?
יפעת שאשא ביטון: כן, וכשאמא מתקשרת אליי ואומרת לי שהיא לא תנום ולא תשקוט עד שהיא לא תילחם על חפותו ושהיא לא תישן בלילה עד שהיא לא תדע שאני אסיר את הדרישה שלי ממשרד החינוך כדי שלא יקראו לו לשימוע, ואתה רואה התגייסות כזאת של הורים ואתה שואל - - - גם הפדופיל, אגב, שנמצא כבר והיו הליכים כנגדו וזה היה ברור, זאת אומרת זה כבר לא היה ברמה של שמועות או מידע שלא נבדק, גם שם ההורים העריצו אותו ואף אחד לא האמין שהוא באמת מסוגל לעשות את זה.
יפעת שאשא ביטון: אז אנחנו צריכים רגע לבדוק גם איזה קווים לאופיים של אותם אנשים ולא למהר להגן על כל אחד שבאמת נראה נופת צופים בתוך בית הספר ולהתחיל להתייחס קצת יותר ברצינות לאותות האזהרה האלה, כי בסוף בסוף זה הילדים שלנו שם.
יפעת שאשא ביטון: אנחנו לא רוצים שהם יגיעו לגיל 30 כדי שהם יהיו מסוגלים לפתוח את הפה בלי להשאיר צלקות.
<דליה מזרחי: שלום.
<דליה מזרחי: שמי דליה מזרחי, אני מכוח אדם בהוראה במשרד החינוך.
<דליה מזרחי: אני סגנית מנהלת אגף בכיר לכוח אדם בהוראה.
<דליה מזרחי: אני חברת ועדה וגם בוועדה נוספת יושבת ראש הוועדה לעובדים שהם בעלי רישומים פליליים.
<דליה מזרחי: הוצאנו ביוני, אחרי המקרה שקרה, נוהל ברור, מוסדר, שכל עובדי ההוראה ממלאי מקום - - -
<זאב גולדבלט: כדאי שתגידי איזה מקרה שקרה, כי קורים כל הזמן.
<זאב גולדבלט: בתל אביב את מדברת?
יפעת שאשא ביטון: הפדופיל בסוף שנה שעברה, שהתכנסנו והיה דיון.
<דליה מזרחי: אז הוצאנו נוהל ברור לכל מנהלי בתי הספר, שהם מחויבים לעבור דרכנו לפני שהם קולטים עובד הוראה ולפני שכף רגלו נכנסת לבתי הספר.
עליזה לביא: הנוהל הזה יצא כחוזר מנכ"ל?
<דליה מזרחי: לא, יצא נוהל לכל בתי הספר, זה לא חוזר מנכ"ל.
עודד פורר: רגע, מה תנאי הסף - - -
עליזה לביא: לא, רק מה זה הנוהל.
עליזה לביא: אני רוצה לדעת, מי מקבל את הנוהל הזה?
<דליה מזרחי: כל מנהלי בתי הספר.
עליזה לביא: כל מנהל בית ספר במדינת ישראל קיבל את הנוהל הזה?
<דליה מזרחי: כן.
עליזה לביא: אפשר להציג את הנוהל לוועדה?
<דליה מזרחי: ודאי.
<מיכאל פינטו: זה לא מדויק.
<קריאה: זה לא מדויק, גברתי.
עודד פורר: אני רק רוצה, אם תוכלי להתייחס, למה הם תנאי הסף לאותו מורה מחליף.
עודד פורר: האם יש תנאים שונים כשאת מגייסת מורה מן המניין, או כשאת מגייסת עכשיו מורה שהוא מורה מחליף?
<דליה מזרחי: קודם כל הם לא מורים.
<דליה מזרחי: אלה שהם ממלאי מקום הם לא מורים, אבל אנחנו דרשנו שאלה שיבחרו אותם, אל"ף, ינסו לבחור מצוות בית הספר - - -
עודד פורר: סליחה שאני קוטע - - -
<לירון ספרד: אני אשמח אם תיתנו לנו להשלים את התיאור, כי כתבנו את השאלות שלכם ואנחנו נתייחס לכול.
עודד פורר: אז אני מבקש להתייחס לזה שכשבונים - - - תראה, ניקח מקום אחר.
עודד פורר: בצבא עושים בט"ש, ביטחון שוטף, אתה לא יכול להחזיק קו סיור עם אותו כוח כל הזמן, אתה בונה כוחות שאתה יודע שאתה צריך כל פעם להחליף את הכוח הזה.
עודד פורר: אותו דבר הם - - - אתם יודעים מה?
עודד פורר: אני לא רוצה להגיד 'הם', קשה מאוד שמורה יעבוד 100% מהימים שיש לו להורות בבית הספר.
עודד פורר: הוא חולה, יש לו ימי הצהרה שמגיע לו.
עודד פורר: איך בונים את סדר הכוחות הזה?
עודד פורר: שמי שמחליף אותו - - - זה לא שבבט"ש אומרים, 'אוקיי, זה יהיה חייל בלי נשק בשעה הזאת שמחליפים את החייל'.
עודד פורר: זה צריך להיות אותו חייל.
<ענת הוכנר: שיסבירו גם משרד החינוך, כי הם פותחים חסומים של - - -
<לירון ספרד: יש לנו התייחסות מלאה לכל דבר.
<ענת הוכנר: סבבה, אבל ההתייחסות הזאת ל - - -
יפעת שאשא ביטון: בואו נשמע את משרד החינוך מהתחלה ועד הסוף.
יפעת שאשא ביטון: אם יש שאלות נכתוב אותן ואחר כך נוכל להוסיף על מה שנאמר.
<דליה מזרחי: אז ההנחיות שאנחנו הוצאנו באותו נוהל, ביקשנו שקודם כל ינסו לבחור מורים מצוות בית הספר שפנויים למילוי מקום, עובדי הוראה שהם גמלאים, שיעבדו אצלם, כאלה שהם בעלי תעודות הוראה, סטודנטים שלומדים לתעודות הוראה, בעלי תואר אקדמי.
<דליה מזרחי: מלבד כל הדרישה הזאת, שבאמת זה יהיה אחד מכל האפשרויות האלה, הוא מחויב להמציא אישור על היעדר עבירות מין כשהוא מגיע לבית ספר ומלבד זה הוא קודם כל מגיע אלינו לבדיקה, שאנחנו באמת רואים שאין לו רישום פלילי או - - -
יפעת שאשא ביטון: השם שלו מגיע לבדיקה, לא האיש.
<ענת הוכנר: אבל כשאתם רואים אתם לא עוצרים.
<לירון ספרד: בדיקת מידע פלילי מלאה.
<ענת הוכנר: אבל היה לכם ולא עצרתם.
<דליה מזרחי: ורק לאחר מכן הם מקבלים אישור להכניס ממלא מקום לבית הספר.
<דליה מזרחי: אנחנו לוקחים את הנוהל הזה, אנחנו בודקים אותו, הגיעו אלינו פניות שבדקנו אותן ומתחילת השנה אנחנו במעקב צמוד בעקבות אותו מורה, שלא ייכנס אחד כזה לבית הספר.
<דליה מזרחי: במקרה של המורה הזה, זה מישהו שכן היה בבית הספר מספטמבר וגם אין לו רישום פלילי.
יפעת שאשא ביטון: נכון, שזה חלק, אגב, מהאתגרים שלנו בתוך המערכת.
יפעת שאשא ביטון: כי גם המורה המחליף - - -
<לירון ספרד: זה כבר האתגר הפדגוגי.
<קריאה: זו אינפורמציה לא נכונה.
יפעת שאשא ביטון: את תוכלי להתייחס אחר כך.
<לירון ספרד: אני אשמח להוסיף על הדברים של דליה ולהרחיב אותם.
<לירון ספרד: בהמשך לדברים של דליה, אני עכשיו מסתכל במבט מאז יוני, מאז שחודדו ועודכנו הנהלים.
<לירון ספרד: כפי שדליה אמרה, בן אדם לא יכול להתחיל לעבוד במילוי מקום מבלי שיש מה שנקרא אישור מלא של משרד החינוך.
<לירון ספרד: האישור המלא, אמרה דליה, זו רשימה של קריטריונים ובתוכם גם בדיקת הרישום הפלילי המלאה.
<לירון ספרד: לא רק היעדר עבירות מין, גם בדיקת רישום פלילי מלאה, פלוס לראות אם יש היסטוריה בעייתית לפי המידע של המשרד.
עליזה לביא: אז איך התחקירנים של עיתון 'ידיעות אחרונות' נכנסו?
<לירון ספרד: שנייה רגע.
<לירון ספרד: אני לא יודע מי זה התחקירנים, אני לא מכיר את המקרה ואם תעבירי לי את הפרטים אני אוכל להתייחס אליו.
<לירון ספרד: המקרה הזה לא מוכר.
<לירון ספרד: אנחנו לא רק בודקים עבר פלילי, גם בודקים עבר משמעתי.
<לירון ספרד: כלומר אדם שהיה לו עבר משמעתי, לצורך העניין במדינה, במשרד, שהוא לא יכול אחרי זה להיכנס בדלתות מסתובבות.
<לירון ספרד: זה דבר אחד.
<לירון ספרד: מעבר לזה, אני עכשיו מתייחס רק לאוכלוסייה של ממלאי מקום שעתיים, אני לא מתייחס לאוכלוסייה של עובדי הוראה.
<לירון ספרד: על עובדי הוראה יש לנו רגולציה הרבה יותר מקיפה, כי לעובדי הוראה גם נדרשת כשירות פדגוגית.
עודד פורר: למה לא לעשות - - -
<לירון ספרד: אדוני, אני בדיוק עכשיו מתייחס לזה.
<לירון ספרד: חשוב להגיד, לאתר ממלא מקום על בסיס שעתי, בכל שלבי החינוך, גני ילדים, שם אפילו המורכבות עוד יותר גדולה, גני ילדים, בתי ספר יסודיים, על יסודיים, זו לא משימה פשוטה לאף מנהל מוסד חינוך.
<לירון ספרד: יש תקופות, פתאום יש שפעת, חמישה מורים חסרים, קשה, מצב לא קל.
<לירון ספרד: בגלל הצורך הזה, כדי לתת למנהלי מוסד חינוך כלים שיאפשרו להם להתמודד עם המשימה הזאת, של איתור ממלא מקום, לא רק בקאדר שהם הצליחו לייצר, כי לפעמים הם לא מצליחים לייצר.
<לירון ספרד: אם אתה ביישוב פריפריאלי הרבה יותר קשה לך בסופו של דבר למצוא אנשים שיהיו ממלאי מקום.
<לירון ספרד: אנחנו עכשיו פועלים בתוך המכרז, הוקם צוות שעכשיו מכין מכרז שהמטרה של המכרז זה להקים מאגר של עובדים ממלאי מקום על בסיס שעתי, שההתאמה של כל המועמדים והאנשים שייכנסו למאגר תיבדק מראש על כל ההיבטים הרלוונטיים.
עודד פורר: שזה יהיה כמו יחידה כזו שהיא תשלח - - -
<לירון ספרד: מודל ההפעלה, עדיין לא נקבע בדיוק איך הוא יפעל, אבל יהיה מאגר ומנהל עכשיו נתקע, לצורך העניין, בלי מורים - - -
<קריאה: כמו מערך בוחנים.
יפעת שאשא ביטון: חברים, אין פרוטוקול כשאתם כולכם מדברים, אז בואו נכבד כל פעם את מי שמדבר ונעשה את זה מסודר.
<לירון ספרד: כמו מאגר כוח אדם, אבל כוח אדם שתהיה לו כשירות מסוימת.
<לירון ספרד: עכשיו אנחנו בוחנים את זה ודנים בזה בצורה מאוד מעמיקה.
<לירון ספרד: אנחנו פוגשים מנהלים ופוגשים גננות וקבוצות מיקוד, כדי להבין את הצרכים של השטח, כי אנחנו מבינים את הבעיה של השטח ולצורך העניין אנשים עם רקע בהדרכה.
<לירון ספרד: כמובן שאנחנו קודם כל נעדיף - - -
עליזה לביא: אבל רק שנייה, אתה יושב היום בוועדה הכנסת, אתה מנסה לתרץ לנו - - -
<לירון ספרד: סליחה, למה?
<לירון ספרד: זה לא תירוץ.
<לירון ספרד: אני רק אשלים בבקשה - - -
עליזה לביא: לא, כי אני אגיד לך למה.
<לירון ספרד: זה לא תירוץ, זו אמירה מהשטח.
עליזה לביא: לפני ארבע שנים נערך דיון בוועדת החינוך של הכנסת, דיון חירום על הנושא הזה.
עליזה לביא: אני אצטט לך מה אמרה תמי יהושע, מנהלת אגף בכיר לכוח אדם בהוראה במשרד, ארבע שנים, 'הנהלים וההנחיות שלנו הם בדיקה של השכלה אקדמית פדגוגית, אנחנו לא מאפשרים להכניס', 'יש הוראות מאוד ברורות' - - -
<לירון ספרד: על איזה אוכלוסייה היא דיברה, חברת הכנסת לביא?
עליזה לביא: 'רעננו', המנכ"לית רעננה לאחרונה מה ההתייחסות לעובד הוראה שאין לו הכשרה נדרשת.
<לירון ספרד: יפה, היא מדברת על עובדי הוראה - - -
עליזה לביא: ארבע שנים.
<לירון ספרד: זה יוצא מהקונטקסט.
<לירון ספרד: הקונטקסט שאת מקריאה ממנו, לפי המילים, זה קונטקסט שמדבר על עובדי הוראה.
<לירון ספרד: עובדי הוראה חייבים להיות בעלי כשירות - - -
עליזה לביא: סטודנטים.
<לירון ספרד: עובדי הוראה חייבים להיות בעלי הכשרה פדגוגית.
<לירון ספרד: כלומר מורה בבית ספר צריך - - -
<קריאה: זה לא מפריע להם להיות פדופילים.
יפעת שאשא ביטון: חברים, מי שכל פעם יכניס איזה היא מילה אני אוציא החוצה.
עליזה לביא: תקרא את התחקיר של 'ידיעות אחרונות', של תחקירנים שנכנסו לבתי הספר, תקרא.
עליזה לביא: הנה, אני מביאה לך, זה ציטוטים של דיון שהיה כאן לפני ארבע שנים.
<לירון ספרד: אני אשמח לקרוא - - -
עליזה לביא: אני אגיד לך מה, אתה יודע למה אני בהלם?
עליזה לביא: משום שאתם עכשיו באים לתת לנו רשימה של דברים שאולי תעשו.
<לירון ספרד: לא אולי, אנחנו עושים.
עליזה לביא: הייתם צריכים לעצור ולהגיד 'עד כאן' ולא שאנחנו פה נשמע מה אתם אולי תעשו.
<לירון ספרד: אנחנו לא אולי נעשה, אנחנו עושים את זה.
<לירון ספרד: יש צוות - - -
עליזה לביא: איך זה קורה?
<לירון ספרד: יש לוחות זמנים שהמנכ"ל באופן אישי מקבל עליהם דיווח, להכין מכרז מסודר - - -
עליזה לביא: עוד כמה ילדים ייפגעו?
עליזה לביא: כמה ילדים ייפגעו?
יפעת שאשא ביטון: את יודעת למה אני לא מתפרצת, חברת הכנסת עליזה לביא?
יפעת שאשא ביטון: כי זה לא יפתור לנו את הבעיה.
יפעת שאשא ביטון: אני גם הכנתי פה רשימה של שאלות ואת תראי שהבור הוא הרבה יותר גדול.
<לירון ספרד: יש שני דברים, יש את המצב העכשווי, הנקודתי, שכרגע אומר שכל עובד ממלא מקום חייב לעבור סדרה של בדיקות ועד שהוא לא עובר את סדרת הבדיקות הזאת ויש אישור, כף רגלו לא אמורה לדרוך בבתי הספר.
<לירון ספרד: זה אחת.
<לירון ספרד: מעבר לזה אנחנו מייצרים עכשיו כלי נוסף עבור מנהלים במוסדות החינוך, שיאפשר להם מאגר מוגדר מראש, שכל הכשירויות של אותם אנשים תיבדקנה מראש ואם יש מה שנקרא בלת"מ, חור באותו יום, יש לו מוקד שמאפשר לו - - - מודל הטיפול עוד לא סגור, מאפשר לו שיגיע ממלא מקום לבית הספר בזמן אמת, כדי למלא את החסר, והוא יכול להיות בטוח שמי שיגיע לבית הספר כבר איזה בדיקה.
<לירון ספרד: עכשיו, אין ספק, היו ויהיו אירועים נקודתיים שבהם יש איזה בעיה של גבולות.
<לירון ספרד: מה אנחנו עושים כדי לצמצם אותם?
<לירון ספרד: אני תיארתי מה אנחנו עושים כדי לצמצם אותם.
<לירון ספרד: מה אנחנו צריכים לעשות עוד לצמצם אותם?
<לירון ספרד: לעשות הכנה רחבה יותר למורה ממלא המקום לפני שהוא מגיע.
<לירון ספרד: כשאנחנו ישבנו עם מנהלים הבהירו לנו, כשמגיע ממלא מקום, המורה שנעדר אמור להכין איזה חומר מראש להעביר לתלמידים.
<מיכאל פינטו: עבודה נוספת למורים.
יפעת שאשא ביטון: אוי נו באמת, בואו נתחיל להתבכיין עוד פעם עכשיו.
יפעת שאשא ביטון: אנחנו באים לבכות או שאנחנו באים לנסות לטפל באיזה שהיא מצוקה?
<מיכאל פינטו: אנחנו באים לטייב, גברתי.
<לירון ספרד: בכל בית ספר אמור להיות אוגדן של חומרים, חומרי למידה.
<לירון ספרד: המטרה היא לא לייצר שיעורים חופשיים במערכת שיעמידו את הילדים ושיציירו ציורים על הלוח, כמו שהיה לנו.
יפעת שאשא ביטון: תיכף אני אגיד לך מה דעתי על זה.
<לירון ספרד: המטרה היא שתהיה מה שנקרא למידה משמעותית בכל שעות היום.
<לירון ספרד: כשאנשים נעדרים ולצערנו זה דבר טבעי, אנשים חולים - - -
עודד פורר: אבל למה אתם צריכים מכרז בשביל זה?
<לירון ספרד: המטרה של המכרז זה לייצר מאגר בסדר גודל ארצי - - -
עודד פורר: אבל למה אתם לא מגייסים פשוט יותר כוח אדם?
יפעת שאשא ביטון: לגייס יותר מורים?
יפעת שאשא ביטון: צריך להעסיק אותם, לשלם להם שכר.
יפעת שאשא ביטון: אתה צריך להכין - - -
<לירון ספרד: זה לא עניין של מורים - - -
עודד פורר: הם משלמים להם שכר גם ככה.
<לירון ספרד: יש תקן לשעות שבהן יש היעדר של עובד.
<לירון ספרד: כשעובד נעדר משעות העבודה, כשאני נעדר מיום עבודה העבודה שלי מצטברת על השולחן ולמחרת אני חוזר ויש לי יותר עבודה.
<לירון ספרד: כשמורה נעדר יש תלמידים שצריכים מישהו להיות איתם בכיתה, להעביר להם, ללמד אותם וזו המטרה של המאגר הזה.
<לירון ספרד: אנחנו נתייחס לכל השאלות.
<לירון ספרד: אתם שאלתם מה הם הצעדים המיועדים לטיפול, מה הקריטריונים, התייחסנו ואני מבקש מהשירות הפסיכולוגי הייעוצי, כשמתרחשת תקלה, כשיש אירוע בבית הספר, שחלילה יש בו מה שנקרא פגיעה או התנהלות - - -
עודד פורר: אם תוכל להתייחס למה עשיתם בבית הספר הזה, בכיתה ה'.
<איריס בן יעקב: לא נוכל, אבל באופן כללי.
יפעת שאשא ביטון: היום רק נכנסת לשם המפקחת.
יפעת שאשא ביטון: על תלמה ילין?
עודד פורר: לא, אני לא מדבר על תלמה ילין.
עודד פורר: אני מדבר על המושב - - -
<איריס בן יעקב: אני יכולה להתייחס באופן כללי ואולי גם מה שלירון יגיד לי שאפשר.
<לירון ספרד: לגבי הפעילות כלפי הילדים במושב שנעשתה אחרי האירוע אפשר לציין באופן מלא.
<איריס בן יעקב: באופן כללי, כשמתגלה איזה שהוא אירוע, כמובן אנחנו מחלקים את זה, כשהוא אירוע שיש עליו חובת דיווח ואירוע שאין עליו חובת דיווח, אנחנו קודם כל מנסים להבין מה בדיוק היה שם, דבר שני, מנסים לאתר את מעגלי הפגיעות, זה מדווח מיד למפקחת בית הספר, המפקחת על הייעוץ, הרשות המקומית, השירות הפסיכולוגי הייעוצי, השפ"חים באזור.
<איריס בן יעקב: אנחנו נכנסים.
<איריס בן יעקב: אם יש, נגיד, כיתה שהיא פגועה, אז השירות הפסיכולוגי מגיע לכיתה, נעשית שיחה עם הילדים.
<איריס בן יעקב: במידה שזה איש צוות אז נעשית גם פעילות עם צוות המורים, במקביל גם נעשית פעילות עם ההורים, פעילות הסברה.
<איריס בן יעקב: זה יוצר תחושה של חוסר אמון מול בית הספר וזה מובן לחלוטין.
<איריס בן יעקב: וכמובן אם יש ילד ספציפי שנפגע, אז אנחנו דואגים לו לטיפול.
<קריאה: איפה כל זה בשטח?
יפעת שאשא ביטון: אני רוצה רגע, ברשותכם, גם לא להישאר ולהישאב לנישה של המורים המחליפים.